वीडियो देख लोगों ने उड़ाया मजाक, कहा- इन्हें बस पार्टी करना आता है
Ajay Devgan and Kajol Daughter Nysa Devgan Video Goes Viral बॉलीवुड के स्टार कपल अजय देवगन और काजोल की बेटी न्यासा देवगन आए दिन सोशल मीडिया पर छाई रहती हैं।
बॉलीवुड के स्टार कपल अजय देवगन और काजोल की बेटी न्यासा देवगन आए दिन सोशल मीडिया पर छाई रहती हैं। हाल ही में वह अहमदनगर के एक ग्रामीण इलाके में पहुंची थीं। जहां उन्होंने बच्चों की पढ़ाई के लिए डिजिटल लाइब्रेरी का उद्घाटन किया। साथ ही बच्चों को मोटिवेट करने के लिए हिंदी भाषा में स्पीच भी दी। इसी दौरान का एक वीडियो सोशल मीडिया पर वायरल हो रहा है, जिसमें न्यासा ठीक से हिंदी भी नहीं बोल पा रही हैं, जिसकी वजह से उनको काफी ट्रोल किया जा रहा है।
न्यासा ने बोली टूटी-फूटी हिंदी
इस वीडियो में वह एनवाई फाउंडेशन के एक कार्यक्रम में बच्चों से हिंदी में बात कर रही हैं। वह बच्चों को हमेशा पढ़ते रहने की सलाह दे रही हैं। लेकिन हिंदी बोलते हुए वह कई बार अटकती हैं। अब इस टूटी फूटी हिंदी को लेकर लोग उन्हें सोशल मीडिया पर खूब ट्रोल कर रहे हैं। एक यूजर ने कमेंट करते हुए लिखा, 'इसको बस पार्टी करना आता है'। तो वहीं दूसरे ने लिखा, 'कितनी झूठी है यह दुनिया, पीआर के बलबूते प्यार पाते हैं और इंग्लिश में रट्टे मारकर हिंदी में स्पीच नहीं दे पाते हैं। हमें नहीं चाहिए ऐसे स्टार किड्स, जिनको पीआर स्टंट्स करके लाइमलाइट में आना है।'
यलो सलवार-सूट में दिखीं न्यासा
इवेंट के दौरान न्यासा ने यलो सलवार-सूट कैरी किया है। बिंदी और सिंपल मेकअप के साथ वह इस लुक में काफी अच्छी लग रही हैं। इस दौरान उन्होंने बच्चों से बातचीत भी करती नजर आई। जिसके कुछ फोटोज सोशल मीडिया पर सामने आई हैं। रिपोर्ट्स के मुताबिक, अजय देवगन की NY फाउंडेशन ने एक ऐसे संगठन के साथ हाथ मिलाया है, जो देश के 200 गांवों में एक्टिव है। अब नीसा देवगन भी इसी से जुड़े कार्यकम में शामिल हुई थीं। यहां उन्होंने बच्चों को किताबें और स्पोर्ट्स किट भी बाटी हैं।
